**COMUNE DE MONTELEONE**

**Provìntzia de Tàtari**

**Deliberatzione de sa Giunta Comunale**

**N° 38 de su 28.09.2020**

|  |
| --- |
| **OGETU : Atu de indiritzu in òrdine a sa costitutzione de su fundu de produtividade annu 2020 e diretivas pro sa cuntratatzione detzentrada**  |

S’annu duamìgia binti, sa die bintioto de su mese de Cabudanni, in Monteleone, in sa sala de sas Adunàntzias, a sas **18:45**, s’est reunida sa Giunta Comunale.

Fatu s’apellu resurtant:

|  |  |  |
| --- | --- | --- |
| **MASALA ANTONELLO** | **SÌNDIGU** | **P** |
| **SOTGIA DANIELA** | **ASSESSORA** | **P** |
| **GONNELLA SILVIA** | **ASSESSORA** | **P** |
| **MANAI GIOVANNI BATTISTA** | **ASSESSORE** | **P** |

 Presentes n. 4 totale ausentes n. 0

Partetzipat a sa setziada su SEGRETÀRIU COMUNALE Silvia Sonnu, cun funtziones consultivas, referentes, de assistèntzia e verbalizatzione.

SU SìNDIGU ANTONELLO MASALA, in sa calidade sua de presidente, averiguadu su nùmeru legale de sos interbènnidos, decrarat aberta sa setziada e invitat sos cumbènnidos a deliberare subra de s’ogetu subra indicadu.

**Atu de indiritzu in òrdine a sa costitutzione de su fundu de produtividade annu 2020 e diretivas pro sa cuntratatzione detzentrada**

**SA GIUNTA COMUNALE**

**Bida** sa cantificatzione provisòria de su fundu pro sa cuntratatzione integrativa annu 2015-2019, e sa cantificatzione provisòria de su Fundu pro sa cuntratatzione integrativa annu 2020;

**Bidu** s’art. 40 de su D.Lgs. 30 de martzu 2001, n. 165, segundu su cale sos entes locales podent puru destinare resursas in prus a sa cuntratatzione integrativa « in sos lìmites istabilidos dae sa cuntratatzione natzionale e in sos lìmites de sos paràmetros de virtuosidade fissados pro s’ispesa de personale dae sas dispositziones in vigèntzia, in ogni casu in su rispetu de sos vìnculos de bilàntziu e de su patu de istabilidade e de istrumentos de cuntenimentu de s’ispesa anàlogos…”;

**Dadu atu**:

* chi su Comune de Monteleone at rispetadu sos obietivos de finàntzia pùblica e su vìnculu in matèria de cuntenimentu de s’ispesa de su personale pro s’annu 2017;
* chi, moende dae su 2017 e pro sos annos sighentes, sa summa cumplessiva de sas resursas destinadas de annu in annu a su tratamentu atzessòriu de su personale, puru de livellu dirigentziale, non podet propassare s’importu determinadu currispondente pro s’annu 2016, comente prevìdidu dae s’art. 23 comma 2, de su D.Lgs. n. 75/2017;

**Cunsideradu** chi est netzessàriu un’atu de indiritzu in mèritu a sas fontes de alimentatzione sighentes de su Fundu;

1. resursas currispondentes a su 1,2% de su *Monte Salari 1997* in ue sussistet sa capatzidade de ispesa (art. 67, comma 4 de su CCNL sutascritu su 21 de maju de su 2018), resursas chi oe non rechedint cumproos ispetzìficos dae parte de su Nùcleu de Valutatzione/O.I.V. ;
2. determinatzione de s’importu de sas resursas segundu s’art. 67, comma 5 lìt. B) de su CCNL matessi segundu su cale « a sa cumponente variàbile segundu su comma 3, pro su cunsighimentu de obietivos de s’ente, puru de mantenimentu, definidos in su pianu de sa performance o in àteros istrumentos anàlogos de programmatzione de sa gestione, pro sustènnere sos òneres annessos de sos tratamentos atzessòrios de su personale » ;

**Apretziadu** in prus netzessàriu, in s’acurtzesa de sa mesa negotziale, providire a sa definitzione de sos indiritzos a sos cales sa delegatzione tratante de parte pùblica s’at a dèvere atènnere in sede de istìpula de s’acordu pro s’impreu de sas resursas detzentradas pro s’annu 2020, in s’àmbitu de su CCDI in vigèntzia ùtiles a definire:

* sos màrghines intro de sos cales sa tratativa s’at a dèvere fàghere, in manera tale de cunsentire a sa delegatzione s’autonomia netzessària in sa gestione de su cunfrontu,
* sos interventos ritènnidos prioritàrios;

**Atesa** pro cussu sa netzessidade de frunire a sa delegatzione tratante sas lìnias sighentes de indiritzu:

* in atuatzione de sas dispositziones noas de su CCNL, definire critèrios pro s’erogatzione de sos cumpensos e de sas indennidades contratuales subra de sa base de su reconnoschimentu de su mèritu, in relatzione a sa resèssida de sos obietivos, a sas responsabilidades cunnessas e a sas funtziones fatas;
* individuare istrumentos pro garantire sa currelatzione màssima intre sas polìticas retributivas e su persighimentu de obietivos e resurtados individuados comente prioritàrios dae s’Amministratzione;
* destinare resursas pro progressiones orizontales noas in sa mesura màssima de € 3.114,02, ativende protzeduras de individuatzione de su personale destinatàriu cunformadas a sa seletividade e a su mèritu, segundu cantu prevìdidu dae s’art. 23 comma 2 de su matessi D.Lgs. 150/2009 e de s’art. 16 de su CCNL 21/5/2018;
* previdire critèrios idòneos pro sa diferentziatzione de su prèmiu individuale prevìdidu dae s’art. 69 de su CCNL, chi favoressent unu reconnoschimentu reale de su mèritu puru in tèrmines monetàrios;
* providire a sa retributzione de sa performance individuale destinende.bi in modu prioritàriu totu sas resursas rusuzas no impreadas pro àteras indennidades contratuales, aplichende su sistema de valutatzione aprovadu cun deliberatzione n. 31 de su 28.05.2012 in acollimentu de sas normas de su D.Lgs 27 de santugaine 2009, n. 150;

**Bidos:**

* su D.Lgs. 18 de austu 2000, n. 267;
* su D.Lgs. 30 de martzu 2001 n. 165;
* sos C.C.N.L. in vigèntzia de su personale de sas autonomias locales, vigentes in matèria;
* su Bilàntziu de previsione pro s’annu 2020, esecutiv ;

**Achisidos** sos parres favorèvoles in mèritu a sa regularidade tècnica e contàbile, in cunforma a s’art. 49 de su D.Lgs. 18 de austu 2000, n. 267, gasi comente sutascritos in fundu a s’atu presente;

Cun votos favorèvoles e de acordu, esprìmidos in sos modos de lege,

**DELÌBERAT**

* + 1. pro sas motivatziones de sas cales in premissa, de autorizare su responsàbile de su Servìtziu Personale a determinare a manera definitiva su “Fundu resursas detzentradas annu 2020” segundu s’art. 67 de su CCNL sutascritu su 21/5/2018 previdende s’integratzione de sas resursas currispondentes a su 1,2% de su *Monte Salari 1997* (art. 67, comma 4 de su CCNL) sa summa cumplessiva sua est paris a èuros 621,02;
		2. de cantificare sas resursas segundu s’art. 67, comma 5 de su CCNL pro unu balore de èuros 18.880,74 subra de sa base de sas motivatziones in premissa indicadas e mègius ispetzificadas in s’allegadu A a sa deliberatzione presente, chi cuntenit sas caraterìsticas printzipales de s’istrumentu intzentivante annessu a sa realizatzione de obietivos prioritàrios;
		3. de assegnare a sa delegatzione tratante de parte pùblica sas diretivas tzitadas in premissa a sas cales si atènnere in s’acumprimentu de sa tratativa cun sas OO.SS., pro sa definitzione de su cuntratu detzentradu integrativu pro s’annu 2020,
		4. de dare atu chi sas resursas indicadas subra sunt prevìdidas e impignadas in sos capìtulos de ispesa de su personale de su Bilàntziu pro s’annu 2020 e chi custos istantziamentos non sunt de impedimentu a su rispetu de sas normas subra de sa cobertura de ispesa pro su personale;
		5. de dare atu chi sa presente at a èssere trasmìtida a sa RSU e a sas OO.SS chi ant rapresentantes sindacales in custu Ente;
		6. de declarare sa deliberatzione presente esecutàbile a manera immediata, a pustis de separada e de acordu votatzione imbeniente, in cunforma a s’art. 134, comma 4, D.Lgs. 18 de austu 2000, n. 267, pro sa netzessidade de providire in mèritu a su fine de dare cursu a sa cuntratatzione integrativa in sos tempos prescritos dae su CCNL.

IN ÒRDINE A SA REGULARIDADE TÈCNICA si esprimit parre Favorèvole

 Su Responsàbile

 F.du Antonello Masala

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 SU PRESIDENTE SU SEGRETÀRIU COMUNALE

 F.du Antonello Masala F.du Silvia Sonnu

Tzertìfico chi còpia cunforme de su verbale presente benit publicada dae su \_\_\_\_\_\_\_\_ pro 15 dies a fila in su situ istitutzionale de custu Comune cun progressivu de publicatzione n. **,** atzessìbile a su pùblicu (Art. 124 de su T.U.E.EL. e art. 32, comma 1, de sa lege 18 de làmpadas de su 2009, n. 69).

 SU

 F.du

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sa deliberatzione presente est divènnida esecutiva:

□Pro declaratzione de esecutabilidade immediata (Art. 134, comma 4, de su T.U.E.L.).

X Pro decursu de sas deghe dies dae sa publicatzione (Art. 134, comma 3, de su T.U.E.L.).

Monteleone, Su Responsàbile de sa Publicatzione

 F.du

Tradutzione de s’operadora de s’isportellu linguìsticu de Monteleone

Maria Leonarda Correddu